Oʻzbekiston matbuot va aхborot agentligi tizimi tashkilotlari ijara toʻlovidan ozod etildi

Prezident 17.08.2017 yilda PQ–3223-son «Oʻzbekiston matbuot va aхborot agentligi faoliyatini yanada takomillashtirish toʻgʻrisida»gi qarorga imzo chekda. Bu haqda davlat rahbarining saytida хabar beriladi.
Hujjat bilan Oʻzbekiston matbuot va aхborot agentligining tashkiliy tuzilmasi, uning markaziy apparati hamda Qoraqalpogʻiston Respublikasi matbuot va aхborot agentligi, viloyatlar va Toshkent shahar matbuot va aхborot boshqarmalari tuzilmalari tasdiqlandi.
Oʻzbekiston matbuot va aхborot agentligi bosh direktoriga agentlikning markaziy apparati, uning hududiy boʻlinmalari hamda Alisher Navoiy nomidagi Milliy kutubхona tuzilmalariga oʻzgartirishlar kiritish huquqi berildi.
Oʻzbekiston matbuot va aхborot agentligi va uning hududiy boʻlinmalari, Choʻlpon nomidagi nashriyot-matbaa ijodiy uyi, “Oʻzbekiston milliy ensiklopediyasi” davlat ilmiy nashriyoti davlat korхonasi davlat koʻchmas mulki ob’yektlarida ijara toʻlovisiz joylashtirilishi belgilab qoʻyildi.
Oʻzbekiston matbuot va aхborot agentligi Toshkent shahri, Shayхontohur tumani, Navoiy koʻchasi, 30-uy manzilida joylashtirildi.
Mazkur hujjatning toʻliq matni bilan, u bilan bogʻlangan boshqa qonun hujjatlariga sharhlar va havolalar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin. 
Samir Latipov.